་རྦད་སོད༔ འབུམ་བཟླས་གདོན་ཚབས་ཆེ་བ་ན༔ ལས་སྔགས་སྤུ་གྲི་འདི་
ཡང་བཟླ༔ ནཱ་ག་དུ་ཚིནྡྷ་ཚིནྡ་མི་ལི་མི་ལི་བྷནྡྷ་བྷནྡྷ་ནཱ་ག་ནི་སྭཱ་ཧྭ༔ ཁྱུ་ཁུཾ་རཾ་རཾ༔ ནཱ་
ག་གནོད་བྱེད་ཀྱི་ཤ་ལ་ཟོ་ཟོ༔ ཁྲག་ལ་འཇིབ་འཇིབ༔ རུས་པ་ལ་རྦད་རྦད༔
~79~

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
གདུག་པའི་དུག་གཟེར་ཆིངས་ཆིངས་ནན༔ ཧ་ལ་ཕྱུང་ཕྱུང་༔ མཐོང་རེག་ཁ་རླངས་
བསམ་པའི་དུག་ཐམས་ཅད་ཤིག་ཤིག༔ ཕྱུང་ཕྱུང་༔ ཁྲོལ་ཁྲོལ༔ མཱ་ར་ཡ༔ ཨུཏཙ་
ཏ་ཡ་ཕཊ༔ཕཊ༔ ནཱ་ག་སརྦ་དུཥཱཾ་རོ་ཥ་ཤཱནྟིཾ་ཀུ་རུ་སྭཱ་ཧྭ༔ རྩ་སྔགས་ཤམ་དུ་བཞི་ཁྲི་བཟླ༔
རྟགས་ནི་ལུས་ལ་མེ་འབར་དང་༔ རྒྱ་མཚོ་སྐེམས་དང་རྩྭ་ཤིང་སྐམ༔ སྦལ་སྦྲུལ་སྡོམ་སྡིག་ཉ་ལྕོང་
སོགས༔ གསོད་གཅོད་ཟ་དང་ཨར་གཏད་རྨི༔ ཀླུ་གདོན་ཐམས་ཅད་ཐུལ་བའི་རྟགས༔ ལུས་ལས་རྣག་ཁྲག་
ཟག་པ་དང་༔ ཟས་ངན་འཁྲུ་སྐྱུག་ཁྲུས་བྱ་དང་༔ སྲོག་ཆགས་ཕྱིར་འདོན་ནད་སེལ་རྟགས༔ ཉི་ཟླ་ཤར་དང་
སྐྱེད་ཚལ་དང་༔ འོ་ཞོ་འཐུང་དང་དབང་ཆོས་བཤད༔ རིན་ཆེན་གཏེར་རྙེད་རྒྱན་བཟང་འདོགས༔ ཀླུ་རྣམས་
དབང་དུ་འདུས་པ་ཡིན༔ དེ་ལས་ལྡོག་ན་ངན་པའི་རྟགས༔ ཀླུ་གདོན་ནད་ཀྱིས་ཟིན་ཚར་ན༔ དངོས་སུ་སེམས་
འཁྲུགས་ཚིག་པ་དང་༔ ཤ་འཕྲིག་ཚ་འཁྱུག་སྦྲིད་སོགས་འབྱུང་༔ བཟང་ངན་རོ་སྙོམས་ཁུ་འཕྲིག་སྤོངས༔ ལྷ་
བའི་ངང་སྐྱོང་སྙིང་རྗེ་བསྒོམ༔ གདོན་རྟགས་བྱུང་ཚེ་ལས་སྔགས་བཟླ༔ ཡང་ན་ཀླུ་རྣམས་སྲོག་དང་བྲལ༔
འདི་ཕྱི་གང་ལ་སྡིག་པར་འགྱུར༔ དེ་ཕྱིར་ཚོད་དང་སྦྱར་བ་གཅེས༔ ས་མ་ཡ༔ གོང་བསྙེན་རྟགས་ལྡན་ཐེམ་པ་
ཡིས༔ ཨ་རུ་བཙན་དུག་གླ་རྩི་དང་༔ ཤུ་དག་ནག་པོ་རུ་རྟ་རྣམས༔ ཤ་ཁྲག་རུས་དང་རྩ་རྒྱུས་ཚུལ༔ བསྡུ་
བཏུལ་རིལ་བུ་ཚད་ལྡན་དྲིལ༔ ཅོག་ལ་བརྡར་ཁུའི་ན་བཟའ་གསོལ༔ ཟངས་སྣོད་ནང་བླུགས་བྱ་ཁྱུང་བསྐྱེད༔
ཞག་བདུན་བསྒྲུབ་ནས་རབ་གནས་བྱ༔ རིལ་བུ་བྱ་ཁྱུང་དབྱེར་མེད་གསལ༔ བྱུག་བདུག་ཁོང་དུ་སོང་ཙམ་
གྱིས༔ རྨ་གཉན་སྐྲངས་ལྷོག་གག་པ་དང་༔ ནད་གདོན་གང་ལ་ཐོགས་པ་མེད༔ ས་མ་ཡ༔
མཛེ་ནད་གདུག་པས་ཟིན་པ་ལ༔ གོང་གི་རིལ་བུས་མ་ཐུབ་ན༔ དངུལ་ཆུ་འཇམ་བཏུལ་སྤོས་དཀར་
དང་༔ སོ་ར་ཐར་རྡོར་སྟག་ཤ་དང་༔ སེང་ལྡེང་ཁཎྜ་བསྣན་པ་ཡི༔ བྱ་ཁྱུང་བཅུ་གཅིག་རིལ་བུའམ༔ ཕྱེ་མ་གང་
རུང་སྔར་ལྟར་བསྒྲུབ༔ རིལ་བུའི་གྲངས་སམ་སྨན་རྡུལ་གྲངས༔ ཁྱུང་དམར་བསྐྱེད་བསྟིམ་རབ་གནས་བྱ༔
དོན་སྣོད་ལས་ཟིན་མཛེ་ནད་ཀྱང༔ སོས་པར་འགྱུར་ལ་ཐེ་ཚོམ་མེད༔ ས་མ་ཡ༔ རྗེས་གཅོད་དཔྲལ་རྩ་ནས་
~80~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
བརྩམས་ཏེ༔ གཡས་གཡོན་ཚོན་འཇལ་འཕར་རྩའི་བར༔ བཙོད་ཕྱེ་གླ་རྩི་སྤྲ་བ་སྦྱར༔ མེ་བཙའ་རྒྱབ་ཅིང་
ལག་སོར་བཅུའི༔ སེན་དཀྱིལ་ཟངས་ཀྱི་ཏིལ་ལ་བསྲེག༔ སྤྱི་གཙུག་ཚངས་བུག་སྣ་རྩེའི་ཐད༔ ཟངས་ཀྱི་ཏེལ་
པས་བསྲུང་བ་ཟབ༔ ཧ་ཅང་ནད་སྙིང་རོ་འདོན་ན༔ རྩ་ཆེན་བཞི་ལ་ཁྲག་འདོན་བྱ༔ སྔོན་གྱི་ལས་ནད་མ་
གཏོགས་པ༔ ཐེ་ཚོམ་མི་དགོས་ནད་གདོན་གྲོལ༔ ཕན་བྱེད་བདུད་རྩི་འདི་ཁོ་ན༔ ས་མ་ཡ༔ གཙང་པོའི་བྱེ་མ་
སླ་ངར་བརྔོ༔ རྩ་སྔགས་འདོགས་བཅས་ཁྲི་ཚོ་བཟླ༔ བཙག་དམར་ཆུར་བཏབ་བྱེ་མར་སྦྱར༔ གང་འདོད་ས་རུ་
བཏབ་བྱས་ཏེ༔ སྐྱེར་ཕུར་སོར་བཞི་དམར་པོ་བྱ༔ བསྐྱེད་བསྟིམ་ཕྱོགས་བཞི་དབུས་ལྔར་བཙུགས༔ ས་གདོན་
སྲིན་བུ་རང་ཞིར་འགྲོ༔ ཆུ་མིག་གཡའ་དང་ནེའུ་སེང་ཚལ༔ ཀླུ་གནས་ས་རུ་བྱ་བ་མིན༔ ས་མ་ཡ༔
གངས་ཐན་མི་རུང་ཞི་འདོད་ན༔ ཨོཾ་ཁྲོ་ག་རུ་ཊ་ཧཱུཾ༔ ཆར་ཆོད༔ སྤྲིན་གཏོར་གནོད་
བྱེད་ཆར་བདག་ཕོ་མོ་རམ་རམ༔ ཁྱུང་གི་སྐུ་ལས་མེ་དཔུང་འཕྲོས༔ གནོད་བྱེད་བསྲེགས་པའི་
དམིགས་པས་གཟིར༔ ས་དམར་ལ་བཟླས་ཕྱོགས་ཀུན་གཏོར༔ སྤྲིན་དཔུང་མང་སར་ཕུ་ཡིས་གདབ༔ གངས་
ཐན་ངེས་པར་ཞི་བར་འགྱུར༔ རང་གཞན་ཚེགས་ཆུང་རང་འདོད་ཀྱི༔ དུས་ཀྱི་ཆར་པ་བསྲུང་བྱས་ན༔ འདི་ཕྱི་
ཀུན་ལ་ཆད་པས་མནར༔ གཞན་ཕན་བྱང་སེམས་ལྡན་པའི་ལས༔ ས་མ་ཡ༔ ལྟས་ངན་མཚན་མ་མཐོང་བའི་
ཚེ༔ གང་བྱུང་གཟུགས་ནི་བཅའ་བའམ༔ ཡང་ན་ཤོག་གཙང་དག་ལ་བྲི༔ མི་ཁའི་རྫས་དང་ཤིང་སྣ་བཅས༔
རེ་ནག་སྐྱོར་བླུགས་དམ་དུ་བཅིངས༔ ཕྱག་རྒྱས་རྟགས་གདབ་མདུན་དུ་བཞག༔ རང་ཉིད་བྱ་ཁྱུང་བསྒོམས་
བྱས་ནས༔ བདེན་བདར་ཐན་དང་ཐན་བདག་བཅས༔ གཟུགས་ལ་ཡང་ཡང་བསྟིམ་པར་བྱ༔ ༀ་ཁྲོ་ག་རུ་
ཊ་མ་ཧཱ་ཀྲོ་དྷ་རཱ་ཛ་སརྦ་དུཏཱཾ་བིགྷཾ་གནོད་བྱེད་ཐན་བདག་ཕོ་མོ་ཁུག་ཛ བདུན་ནམ་
ཉེར་གཅིག་གིས་བཀུག་སྟེ༔ སྟེང་དུ་རྡོག་པས་མནན་བྱས་ལ༔
ཧཱུྃ་ཁྲོ་བྷོ༔ ང་ནི་ཁྲོ་རྒྱལ་བྱ་ཁྱུང་རྒྱལ་པོ་ཡིན༔ སྣང་སྲིད་རྒྱུད་གསུམ་དྲེགས་
པ་ཕོ་མོ་དང་༔ བྱད་གདོན་རྦོད་གཏོང་ཟློག་དང་བསྲུང་བའི་གཉེན༔ ང་ལས་ཆེ་
-81-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
བཙན་འཇིག་རྟེན་འདི་ན་མེད༔ སྔོན་ལས་འཕྲལ་རྐྱེན་ཆག་ཆེན་གདོན་གྱི་རིགས༔
མི་ནོར་ལོངས་སྤྱོད་སྐུ་གླད་རིན་ཚབ་ཀྱི༔ ཡས་དང་མི་འདོད་རྻ་འདི་ཁྱེར་ལ༔ ཕྱི་
ཡི་རྒྱ་མཚོ་ཆེན་པོའི་ཕ་མཐར་སོང་༔ གལ་ཏེ་མི་འགྲོ་སྐབས་ཚོལ་གླགས་ལྟ་ན༔
སྟེང་འོག་བར་གསུམ་འབར་བ་ཁྱུང་གིས་གང་༔ ཐལ་བ་རྡུལ་དུ་བརླག་པར་གདོན་
མི་ཟ༔ ཧཱུྃ་ཧཱུྃ༔ ཁྲོ་གྷ་རུ་ཊ་མ་ཧཱ་ཀྲོ་དྷ་རཱ་ཛ་གནོད་བྱེད་ཐན་བདག་ཕོ་མོའི་སྲོག་ལ་
རཾ་རཾ༔ མཱ་ར་ཡ༔ རྦད་སོད་སོད༔ བདུད་པྲ་མཱ་ར་ཡ་རྦད་སོད༔ ཁ་ལ་ཛ་མ་ལི་རྦད་
སོད༔ རཱ་ཛ་དུན་ལིང་ཤག་རྦད་སོད༔ ཤིག་ཤིག༔ དུམ་དུམ་རྦད་སོད༔ གནོད་
བྱེད་ཐན་དང་ཐན་བདག་ཐམས་ཅད་ཟློག་ཟློག༔ དགྲ་བགེགས་གནོད་བྱེད་བྱད་
མའི་སྟེང་དུ་འཕྱོ་འཕྱོ༔ ཨུཏཙ་ཏ་ཡ་ཕཊ༔ ཡུངས་དཀར་ཐུན་བྲབ་བདུད་གཅོད་དམ༔ ལུང་
གསུམ་མདོའམ་ཆུ་ཆེན་དུ༔ རང་གནས་མི་མཐོང་ཕྱོགས་སུ་བསྐྱལ༔ ཕྱི་མིག་མི་བལྟ་ཁྲོ་ཡིག་གིས༔ ཕྱི་ལམ་
བཅད་ལ་ནང་དུ་ལོག༔ རྟེན་འབྲེལ་ཐན་བཟློག་ཟབ་མོ་འདིས༔ མི་སེལ་གང་ཡང་ཡོད་མ་ཡིན༔ ས་མ་ཡ༔
འབྲས་དང་ལྦ་བ་གང་རུང་གི༔ དཀྱིལ་དུ་ཁྱུང་དམར་མེ་སྟག་ཙམ༔ བསྒོམས་ནས་སྐུ་ལས་མེ་འབར་
བས༔ ནད་དང་ནད་བདག་ལྷག་མེད་དུ༔ བསྲེག་ནས་རྗེས་ཤུལ་མེད་པར་དམིགས༔ རྩ་བའི་སྔགས་ལ་འདི་
བཏགས་བཟླ༔ སརྦ་རོ་ཥ་ཤཱིནྟཾ་ཀུ་རུ་སྭཱ་ཧཿ༔ འབུམ་ཕྲག་བཟླས་པས་ཞི་བར་འགྱུར༔ སླར་ཡང་
སྐྲངས་ཤིང་ཚ་འཁྱུགས་བྱེད༔ དམར་ནག་མདོག་འགྱུར་ཟུག་ཆེ་ན༔ རྩ་སྔགས་ལས་སྔགས་བཅས་པ་ཡིས༔
ཆུ་ལ་འདེབས་སམ་ཕུབ་བཏབ་བསྔགས༔ རྗེས་གཅོད་མེ་ཡིས་མནན་པས་འགྲུབ༔ ས་མ་ཡ༔ སེར་བ་གདོང་
ཟློག་མན་ངག་ནི༔ རྩ་སྔགས་གཤམ་དུ་སྔགས་འདི་བཏགས༔ སེར་བ་སེར་བྱེད་མཱ་ར་ཡ་ཕཊ༔ ཧ་ཧི་
ཨུཏཙ་ཏ་ཡ་ཕཊ༔ ཕཊ༔ ཡུངས་དཀར་ལ་བསྔགས་གདོང་ལ་གཏོར༔ ཡང་ན༔ ཆར་ཡ་ཆུར་ཡ་
ཤལ་ཤལ་སོང་༔ ཤུལ་ཤུལ་སོང་༔ མ་མ་རཀྵ་རཀྵ་ཧྰུྃ༔ ཞེས་བཏགས་ཁྲི་བཟླས་སྡིགས་
~82~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
མཛུབ་ཀྱིས༔ རྩེ་ལ་ཕུ་བཏབ་གར་འདོད་ཁྲིད༔ དེ་ཡི་ངེས་པར་འགྲུབ་པར་འགྱུར༔ ས་མ་ཡ༔ ཡང་ན་ཁྱུང་
དམར་སྐུ་གཟུགས་ཀྱི༔ ཐུགས་ཀར་ཁྲྀ་བྲིས་མགྲིན་པ་ནས༔ ཁྲོ་ག་རུ་ཊ༔ ཁྱུང་ཁྱུང་༔
༔ རཱྀ་ཝྃ༔
བསྲུང་བྱ་ལོ་ཏོག་ལ་གནོད་བྱེད་སེར་བ་ཟློགཿག༔ བྱ་ཁྱུང་བསྐྱེད་ལ་རབ་གནས་བྱ༔ ཡུལ་ལྷ་སྡེ་བརྒྱད་བརྔན་
བསང་མཆོད༔ འདོད་དོན་གསལ་ལ་ཕྲིན་ལས་བཅོལ༔ ས་གནད་ལྷ་ཐོའི་རྩེ་རུ་བཙུགས༔ གྲོང་ཁྱེར་གཅིག་
གི་སེར་གནོད་བསྲུང་༔ ས་མ་ཡ༔ དེ་ལྟར་གོང་བསྙེན་རྟགས་ལྡན་ཐེམས༔ དེ་ནས་གང་དགོས་བརྩོན་པས
འགྲུབ༔ ཁྱུང་དམར་སྤུ་གྲི་དམར་ལེན་འདི༔ ཟབ་ལ་དོན་དྲིལ་ཨེ་མ་ཧོ༔ ས་མ་ཡ༔ རྒྱ་རྒྱ་རྒྱ༔
གདུག་པ་ཀླུ་གཉན་འདུལ་བའི་ཕྱིར༔ གཞན་དོན་དབང་བསྐུར་བྱ་འདོད་ན༔ དཀྱིལ་འཁོར་ཆས་
རྣམས་ཚང་བར་བཤམས༔ བདག་མདུན་བུམ་རྫས་ནུས་ལྡན་བསྒྲུབས༔ སློབ་མ་ཁྲུས་བྱས་བགེགས་བསྐྲད་
ནས༔ སྲུང་འཁོར་བསྒོམས་ལ་ལོ་རྒྱུས་བཤད༔ མཎྜལ་ཕུལ་ཞིང་འདོད་གསོལ་ནི༔ འགྲོ་མགོན་དཔའ་
བོ་ཆེན་པོ་དགོངས༔ བདག་སོགས་དུས་ངན་སེམས་ཅན་ལ༔ གདུག་པ་ཀླུ་ཡི་ནད་
གདོན་ལས༔ སྐྱོབ་ཕྱིར་ཁྱུང་དམར་དབང་མཆོག་བསྐུར༔ ལན་གསུམ༔ སྐྱབས་སེམས་
སྦྱིན་ཞིང་ལྷ་བསྐྱེད་ཅིང་༔ བྱིན་དབབ་བརྟན་བྱས་མེ་ཏོག་འཐོར༔ དངོས་གཞི་བུམ་དབང་བསྐུར་བ་ནི༔
བུམ་པ་རང་བྱུང་གཞལ་ཡས་དམ་པ་རུ༔ བདེར་གཤེགས་བྱ་ཁྱུང་རྒྱལ་པོ་དངོས་
སུ་བཞུགས༔ བྱིན་རླབས་ཐུགས་རྗེ་བདུད་རྩིའི་ཆུ་རྒྱུན་གྱིས༔ སྐལ་ལྡན་རིགས་ཀྱི་
བུ་ལ་དབང་བསྐུར་བས༔ ལུས་ཀྱི་ནད་གདོན་སྡིག་སྒྲིབ་ཀུན་དག་ནས༔ རིགས་
བདག་ཉི་ཟླ་ནོར་བུས་དབུར་བརྒྱན་གྱུར༔ རྩ་སྔགས༔ ཀ་ལ་ཤ་ཨ་བྷི་ཥེ་ཀ་ཏེ་ས་མ་
ཡ་ཤྲཱི་ཡེ་ཧཱུྃ༔ སུརྻ་ཙནྟ་མ་ཎི་ཨ་བྷི་ཥིཉྩ་མཾ༔ ཁྱུང་དཀར་སྐུ་ཐོགས་ལ༔ ཁྲོ༔ འབར་བའི་ཁྲོ་
རྒྱལ་བྱ་ཁྱུང་ག་རུ་ཊ༔ དམར་ནག་མེ་གཤོག་བརྡེབ་ཅིང་ཀླུ་གདོན་འདུལ༔ ཀྲང་
ཀྲིང་སྒྲ་སྒྲོགས་ཀླུ་གཉན་ཟས་སུ་ཟ༔ སྐལ་ལྡན་བུ་ཡི་ལུས་ལ་དབང་བསྐུར་བས༔
~83~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
སྲིད་གསུམ་དྲེགས་ཚོགས་འདུལ་བའི་དབང་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་ཥཱིཉྩ་
ཨཽ༔ སྔགས་ཕྲེང་གཏད་ལ༔ ཁྲོ༔ ཁྲོ་རྒྱལ་ཁྱུང་ཆེན་སྒྲུབ་པའི་རྣལ་འབྱོར་པས༔ སྔགས་
ཀྱི་ཕྲེང་བས་ངག་ལ་དབང་བསྐུར་བས༔ གསང་སྔགས་རིག་སྔགས་གཟུངས་སྔགས་
ཐམས་ཅད་ཀྱི༔ མཐུ་སྟོབས་ནུས་པ་ངག་ལ་རྫོགས་ནས་ཀྱང་༔ ཉོན་རླུང་སྔགས་
སུ་དག་པའི་དབང་ཐོབ་ཤོག༔ རྩ་སྔགས༔ ཝཱཀྐ་ཨ་བྷི་ཥིཉྩ་ཨཱཿ༔ རྡོ་རྗེ་གཏད་ལ༔ ཁྲོ༔
ཐུགས་མཆོག་འགྱུར་མེད་རྡོ་རྗེ་རྩེ་དགུ་པ༔ སྐལ་ལྡན་བུ་ཡི་ཡིད་ལ་དབང་བསྐུར་
བས༔ ཤེས་ཉོན་མ་རིག་ཀླུ་གདོན་རྩད་ནས་འཇོམས༔ འགྱུར་མེད་རྡོ་རྗེ་ཐུགས་ཀྱི་
དབང་ཐོབ་ཤོག༔ རྩ་སྔགས༔ ཙིཏྟ་ཨ་བྷི་ཥིཉྩཱ་ཧཱུྃ༔ ཁྱུང་ལྔའི་རིལ་བུ་གཏད་ལ༔ ཁྲོ༔ བྱ་ཁྱུང་
རྒྱལ་པོའི་ཡོན་ཏན་རྫས་ཀྱི་མཆོག༔ མྱོང་ཚོར་ནད་གདོན་འཇོམས་བྱེད་ཨ་མྲྀ་ཏཿ༔
སྐལ་ལྡན་རིགས་ཀྱི་བུ་ལ་སྦྱིན་པ་ཡིས༔ དུག་ལྔའི་རྒྱུ་འབྲས་ནད་གདོན་ཞི་བ་དང་༔
འཆི་མེད་བཅུད་ལེན་དམ་པའི་དབང་ཐོབ་ཤོག༔ རྩ་སྔགས༔ གུ་ཎ་ཨ་མྲྀ་ཏ་ཀུ་རུ་ཨ་
བྷི་ཥིཉྩཱ་མཾ༔ གཏོར་མ་གཏད་ལ༔ ཁྲྀ༔ ལས་བཞིའི་ཕྲིན་ལས་སྒྲུབ་རྟེན་བ་ལིཾ་ཏ༔ བྱ་ཁྱུང་
རྒྱལ་པོའི་སྐུ་གསུང་ཐུགས་ཡོན་ཏན༔ ཕྲིན་ལས་མ་ལུས་རྫོགས་པ་གཏོར་མའི་
དབང་༔ སྐལ་ལྡན་རིགས་ཀྱི་བུ་ལ་བསྐུར་བ་ཡིས༔ ཕྲིན་ལས་ཐོགས་མེད་འགྲུབ་
པའི་དབང་ཐོབ་ཤོག༔ རྩ་སྔགས༔ བྷ་ལིཾ་ཏ་ཤཱནྟིཾ་པཱུཏྲིཾ་ཝཱ་ཤཾ་མཱ་ར་ཡ་ཨ་བྷི་ཥཱིལྕཧཱུྃ༔
དེ་ལྟར་བྱ་ཁྱུང་དབང་ཐོབ་ནས༔ འདབ་ཆགས་ལ་འཚེ་ཤ་ཟ་སྤངས༔ ཀླུ་གཉན་གནས་པར་སྔགས་
བཟླ་དང་༔ རྫས་ཀྱི་དྲག་ལས་མི་བྱ་ཞིང་༔ སྙིང་རྗེ་གཞན་དོན་བརྩོན་པར་གྱིས༔ ཁྱུང་དམར་སྤུ་གྲི་དམར་
ལེན་གྱི༔ སྒྲུབ་ཐབས་ཁ་ཚང་དོན་དྲིལ་འདི༔ མ་འོངས་ཕྱི་མའི་དུས་ཞབས་སུ༔ མཛེ་རིགས་བཅོ་བརྒྱད་ལྡང་
བ་དང་༔ ཀླུ་གཉན་གདུག་པ་དར་བའི་ཚེ༔ སྲོག་ཆགས་འགྲོ་བའི་དཔལ་དུ་ཤོག༔ ས་མ་ཡ༔ རྒྱ་རྒྱ་རྒྱ༔ མནྟྲ་
mi 84

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
གུ་ཧྱ༔ བརྡ་ཐིམ༔ ཁོ་བོ་རིག་པ་འཛིན་པ་འགྲོ་འདུལ་དཔའ་བོ་རྡོ་རྗེ་པས་ཟབ་གསང་དགོངས་པའི་ཀློང་ནས་
སྤྱན་དྲངས་ཏེ་གཏན་ལ་ཕབ་པ་དགེའོ། །དགེའོ། །དགེའོ། །
པ 1:|:ཀྱི 1:|:ཀྱི
1:|: ཀ ན
~85-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།